

**Община Николаево, обл. Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** obshtina@nikolaevo.bg

**Изх. № 05-00-16 / 22.01.2026 г. Вх. 27-00-24 / 22.01.2026 г.**

**ДО**

**ОБЩИНСКИ СЪВЕТ**

**НИКОЛАЕВО**

**ДОКЛАДНА ЗАПИСКА**

от инж. Константин Руйчев Костов – Кмет на Община Николаево

**Относно:** избор на представител от Общински съвет Николаево, който да бъде включен като член на Областния съвет по чл. 64а, ал. 1 от Закона за защита при бедствия*.*

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с писмо № АП-07-7 / 19.01.2026 г. на Областния управител на област Стара Загора и настъпили промени в състава на Областния съвет за намаляване на риска от бедствия, е необходимо актуализиране на членовте на съвета.

Съгласно разпоредбата на чл. 64а,ал. 2 от Закона за защита при бедствия, членове на съвета са: кметовете на общини или оправомощени техни представители, по един представител на общинския съвет от всяка община на територията на областта, директорът на регионална дирекция "Пожарна безопасност и защита на населението", директорът на областната дирекция на МВР, командирът на военното формирование на територията на областта, директорът на териториалната дирекция на Държавна агенция "Национална сигурност", директорът на центъра за спешна медицинска помощ, ръководителите на териториалните звена на централната администрация на изпълнителната власт, юридически лица, включително юридически лица с нестопанска цел, и други, имащи отношение към намаляването на риска от бедствия. Ето защо е необходимо, Общински съвет Николаево да предложи и избере един свой представител, който да бъде включен към Областния съвет за намаляване на риска от бедствия.

Предвид гореизложеното и на основание чл. 21, ал. 1, т. 15 от Закона за местното самоуправление и местната администрация, във вр. с чл. 64а,ал. 1 и ал. 2 от Закона за защита при бедствия, предлагам, Общински съвет Николаево да приеме следното

РЕШЕНИЕ:

Определя ………………………………………. / трите имена и актуални телефони за връзка/, за представител на Общински съвет Николаево, който да бъде включен в състава на Областния съвет за намаляване на риска от бедствия на област Стара Загора.

**С уважение,**

**ИНЖ. КОНСТАНТИН КОСТОВ**

*Кмет на Община Николаево*

Съгласувал:

Стоян Христанов – Зам.-кмет „ХДТ“

Съгласувал:

Назифе Ибрям – юрисконсулт

Изготвил:

Ст. Петков – мл. експерт ОМП