**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** [**obshtina@nikolaevo.**](mailto:obshtina@nikolaevo.)**bg**

Изх. № 05-00-17 / 22.01.2026 г. Вх. № 27-00-25 / 22.01.2026 г.

**ДО**

**ОБЩИНСКИ СЪВЕТ**

**НИКОЛАЕВО**

**ДОКЛАДНА ЗАПИСКА**

От инж. Константин Руйчев Костов– Кмет на Община Николаево

**Относно: Безвъзмездно ползване на средства от бюджета на Община Николаево, за изпълнение на дейностите по проект BG-RRP-11.022-0026 „Живата памет на Николаево: Съхраняване и развитие на културните ценности“, Национален план за възстановяване и устойчивост**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с изпълнение на дейностите по проект BG-RRP-11.022-0026 „Живата памет на Николаево: Съхраняване и развитие на културните ценности“ и сключени договори за услуга с културните оператори: НЧ „Васил Левски 1923“, НЧ „Зорница1928“, НЧ „Христо Смирненски 1899“.

За цялостното отчитане на дейностите по проекта са необходими допълнително средства в размер на:

* 6391,15 **€**  по дейност „Коледарска група“ – 24.12.2025 г. за културен оператор НЧ „Васил Левски 1923“ в гр. Николаево;
* 5539,00 **€**  по дейност „Йордановден – хвърляне на богоявленския кръст“ – 06.01.2026 г. за културен оператор НЧ „Васил Левски 1923“ в гр. Николаево;
* 2051,28 **€**  по дейност „Винария“ – празник на виното и местната традиция – 01.02.2026 г. за културен оператор НЧ „Васил Левски 1923“ в гр. Николаево,;
* 5384,61 **€** по дейност„Трифон Зарезан“ – възстановка на традиционния обичай – 14.02.2026 г. за културен оператор НЧ „ Зорница 1928“ в с. Нова махала;
* 5128,20 **€**  по дейност „Сирни Заговезни – кукерски игри“ “ – 22.02.2026 г. за културен оператор НЧ „Васил Левски 1923“ в гр. Николаево, с които средства читалищата не разполагат.

За целта да се отпусне безлихвен заем от бюджета на Община Николаево към културните оператори (читалищата) в размер на 24 494,24 **€**, който да бъде възстановен след получаване на верификация от Управляващия орган, но не по-късно от приключването на проекта.

Предвид горепосоченото и на основание чл. 21, ал. 1, т. 6 и т. 10 , чл. 21, ал. 2 от ЗМСМА и във връзка с чл. 60, ал. 1 от АПК, предлагам общинският съвет да вземе следното

**Р Е Ш Е Н И Е:**

1. Общински съвет Николаево одобрява безвъзмездно ползване на средства от бюджета на Община Николаево, за изпълнение на дейностите по проект BG-RRP-11.022-0026 „Живата памет на Николаево: Съхраняване и развитие на културните ценности“, Национален план за възстановяване и устойчивост в размер на 24 494,24 **€**, като дава съгласие сумата да бъде възстановена до приключване на проекта от средствата, които ще се отпуснат след верификация от Управляващия орган.

2. На основание чл. 60 ал. 1 от АПК допуска предварително изпълнение на настоящото решение поради необходимостта на навременно, законосъобразно и ефективно изпълнение на проекта, както и защита на обществения интерес, е налице неотложност, която налага решението да влезе в сила незабавно.

**С уважение,**

**Инж. КОНСТАНТИН КОСТОВ**

*Кмет на Община Николаево*

Съгласувал:

Назифе Ибрям

Юрисконсулт, инвестиционна политика

и обществени поръчки

Изготвил:

Светла Дончева

старши експерт „ОКС“